stanford-oval/wikipedia huggingface dataset:
มีดที่สิบสาม
เนื้อเรื่อง > ภาค 2: The Legend

ในตอนต้นเรื่อง มาร์คัสจะยุติความแค้นของตัวเอง และกำลังจะแต่งงานกับชาช่า แต่ถูกขัดขวางโดยนักสู้หัวกะโหลกที่เหลือ คือ ซับบาธ กับ โทมาฮ็อค จากการกระทำของ 2 คนนี้ เป็นสาเหตุให้ชาช่าต้องตาย ซึ่งเป็นชนวนความแค้นอีกครั้งของมาร์คัส และจะรุนแรงกว่าครั้งก่อน เพราะการสูญเสียคนที่รักที่สุด การกลับมาของเซพัลทูล่าซึ่งสำเร็จวิชาอวตาร อีกทั้งยังมีนักสู้หัวกะโหลกคนที่ 14 อีก รวมถึงการปรากฏตัวของราชาโซโลมอนและขุนพลราชาทั้ง 5 และความเกรียงไกรของกองทัพเทวดา 
โดยจัสตินจะเป็นผู้ดำเนินเรื่อง ซึ่งอาจจะกล่าวได้ว่าภาคนี้ จัสติน กับ มาร์คัส เป็นพระเอกเหมือนกัน
เนื้อเรื่อง > ภาค 3: Nostalgia

หลังจากที่พวกของจัสตินพ่ายแพ้ที่หอทรงธรรมจนต้องหนีจากผืนดิน ไปอาศัยในทะเลกลายเป็นโจรสลัด และเหล่านักสู้หัวกะโหลกได้ครองยุทธภพ ทุก ๆ อย่างก็เริ่มเลวร้ายลงทุกขณะ มาคัสซึ่งบัดนี้ถูกจองจำในเหล็กได้รับการปลดปล่อยจาก
พันธนาการ แต่เขากลับสูญเสียความทรงจำ เขาได้อาศัยอยู่ในหมู่บ้านกล้วยไม้สวรรค์ซึ่งปกครองโดย กล้วยไม้ขาวรุ่นที่ 2 นี้เป็นเพียงความสงบสุขเพียงชั่วคราว จนกระทั่งกล้วยไม้แดงได้ลักพาตัวเด็กที่สนิทกับมาคัสไป มาคัสจึงออกตามหา
และทำให้ความทรงจำของเขากลับมา เขาจะต้องสะสางความแค้นกับหัวกะโหลก ความแค้นที่มืดมิด การต่อสู้ที่ร้อนระอุได้เปิดฉากขึ้นอีกครั้ง
เนื้อเรื่อง > ภาค 4: Extinction

บทสรุปความแค้นของมาร์คัสและอิสรภาพสุดท้ายของชาวโลก ซึ่งเหล่าอธรรมได้กระทำการโจมตีเกาะมรกต ซึ่งเป็นที่มั่นสุดท้ายของเก็งโคริว จัสติน
เนื้อเรื่อง > ภาคนิยาย: Reborn

เป็นการทำมีดที่ 13 ออกมาในนิยายกำลังภายในและแฟนตาซี เนื้อหานั้นจะคล้ายกับมีดที่ 13 ในภาคแรก แต่จะมีรายละเอียดต่างๆมากกว่า เพราะจะมีส่วนที่ผู้แต่งต้องการเสริมให้ผู้อ่านเพิ่มเติมเข้าไปด้วย ถึงจะไม่มีภาพเหมือนฉบับการ์ตูนแต่ก็จะมีการบรรยายที่ละเอียดและสวยงาม มีความสนุกได้อรรถรสไม่แพ้ฉบับการ์ตูนจริงๆ
เนื้อเรื่อง > ตอนพิเศษ: Another Story

เป็นส่วนของตอนพิเศษก่อนเริ่มภาค Extinction จะกล่าวรายละเอียดของตัวละคร
ตัวละคร

บทความหลัก: รายชื่อตัวละครในมีดที่สิบสาม
การสร้าง

มีดที่ 13 เป็นการ์ตูนที่ นพ วิฑูรย์ทอง และ บุญเชิด แช่มประเสริฐ ได้รับแรงบันดาลใจมาจากภาพยนตร์จีนยุคชอว์บราเธอร์ และครั้งหนึ่ง นพ วิฑูรย์ทอง ได้เปิดเผยว่า มีดที่ 13 เป็นการ์ตูนที่ได้รับแรงบันดาลใจมาจากการ์ตูนอเมริกันอย่างสปอว์น กับการ์ตูนมาร์เวลคอมิกส์ ตลอดจนการ์ตูนญี่ปุ่นอย่างดราก้อนบอล และโดราเอม่อน มาเป็นแนวทางในการเขียน ซึ่งได้รับค่าตอบแทนในการตีพิมพ์หน้าละ 200 บาทในช่วงแรก เนื่องจากในช่วงนั้นเขายังไม่ใช่นักเขียนอาชีพ ปัจจุบัน เขามีแผนการณ์สร้างให้ภาคนี้เป็นภาคสุดท้าย และเนื่องจากการลงเส้นที่เน้นความละเอียดและรุนแรง ส่งผลให้ทีมงานคนหนึ่งต้องทนทรมานกับการเว้นช่วงผ่าตัดมือก่อนทำการปิดต้นฉบับในภาคดังกล่าวมาแล้วครั้งหนึ่ง
การตอบรับ

นายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูน กล่าวถึงลายเส้นและเนื้อเรื่อง มีดที่ 13 ในช่วงแรกว่าค่อนข้างรบกวนจิตใจอยู่บ้าง อย่างไรก็ตาม เขาก็ได้กล่าวชมเชยในด้านพัฒนาการ โดยยกย่องเนื้อเรื่องของภาค Extinction ว่ามีความเหนือกว่า Nostalgia อย่างเห็นได้ชัด โดยมีการเล่าเรื่องที่ชัดเจน และมีลายเส้นสวยงามมากขึ้น ซึ่งครั้งหนึ่ง นพ วิฑูรย์ทอง ได้เปิดเผยว่าพบการแสดงความเห็นจากผู้อ่านทางอินเทอร์เน็ตในเชิงลบ โดยการแสดงข้อความขับไล่พร้อมกับการแสดงภาพล้อเลียนการแขวนคอ ทำให้เขาถึงกับร้องไห้มาแล้วครั้งหนึ่ง อย่างไรก็ตาม เขาก็ยืนยันที่จะไม่ท้อถอย และได้รับความเชื่อมั่นจากเพื่อนร่วมทีมทุกคนที่จะให้เขาเป็นหัวหน้าต่อไป
มีดที่ 13 เป็นผลงานที่ได้รับการจัดพิมพ์อย่างต่อเนื่องมาเป็นระยะเวลากว่าสิบปีกับจำนวนกว่าห้าสิบเล่ม และมีการนับค่าลิขสิทธิ์เฉพาะเล่มแรกอยู่ที่ประมาณเกือบ 5 ล้านบาทในปัจจุบัน
แหล่งข้อมูลอื่น

มีดที่ 13 จาก comic สู่ fiction
| ด ค กการ์ตูนซีรีส์ในปัจจุบันที่ตีพิมพ์ใน เน็ตคอมิกส์ |
| --- | --- |
การ์ตูนญี่ปุ่น:  ดราก้อนบอล ซูเปอร์  โบรูโตะ  วันพันช์แมน  โจโจ้ ล่าข้ามศตวรรษ  ฮันเตอร์ x ฮันเตอร์  โดราเอมอน  พ็อกเก็ตมอนสเตอร์  เครยอนชินจัง  เรียล  เอ็กซอร์ซิสต์พันธุ์ปีศาจ  โซลแคชเชอร์ส  ไซคิหนุ่มพลังจิตอลเวง  เวิลด์ ทริกเกอร์  แพลตตินัม เอนด์ 
การ์ตูนไทย:  มีดที่สิบสาม  อภัยมณี ซาก้า  นักสืบโจ หัวปลาหมึก
ศรีวราห์ รังสิพราหมณกุล

| พลตำรวจเอกศรีวราห์ รังสิพราหมณกุล |
| --- | --- |

สมาชิกสภาขับเคลื่อนการปฏิรูปประเทศ
ดำรงตำแหน่ง 6 ตุลาคม พ.ศ. 2558 – 3 สิงหาคม พ.ศ. 2560
รองผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2559 – 30 กันยายน พ.ศ. 2562
 
ข้อมูลส่วนบุคคล
เกิด: 9 กันยายน พ.ศ. 2502 (65 ปี)
ศาสนา: พุทธ
คู่สมรส: กัณมิตศิณี รังสิพราหมณกุล (หย่า) อรวรรณ รังสิพราหมณกุล
บุพการี: สุพีร์ รังสิพราหมณกุล (บิดา) ชมจันทร์ รังสิพราหมณกุล (มารดา)
ศิษย์เก่า: โรงเรียนเตรียมทหาร รุ่นที่ 19 โรงเรียนนายร้อยตำรวจ รุ่นที่ 35
ชื่อเล่น: ปู
ยศที่ได้รับการแต่งตั้ง
สังกัด: สำนักงานตำรวจแห่งชาติ
ยศ:  พลตำรวจเอก
ผ่านศึก: ความไม่สงบในชายแดนภาคใต้ของประเทศไทย

พลตำรวจเอก ศรีวราห์ รังสิพราหมณกุล เป็นนายตำรวจราชองครักษ์ และเป็นข้าราชการการเมือง ตำแหน่งที่ปรึกษานายกรัฐมนตรี (พล.อ. ประยุทธ์ จันทร์โอชา) อดีตสมาชิกสภาขับเคลื่อนการปฏิรูปประเทศ, อดีตรองผู้บัญชาการตำรวจแห่งชาติ ด้านความมั่นคง, ผู้อำนวยการศูนย์อำนวยการรักษาความสงบเรียบร้อยการออกเสียงประชามติ สำนักงานตำรวจแห่งชาติ อดีตผู้ช่วยผู้บัญชาการตำรวจแห่งชาติ และอดีตผู้บัญชาการตำรวจ นายตำรวจราชสำนักเวร
ประวัติ

พล.ต.อ. ศรีวราห์ หรือที่สื่อมวลชนมักจะเรียกว่า ปู เกิดเมื่อวันที่ 9 กันยายน พ.ศ. 2502 เป็นบุตรของนายสุพีร์ รังสิพราหมณกุล (เสียชีวิต) กับนางชมจันทร์ รังสิพราหมณกุล เป็นนักเรียนเตรียมทหารรุ่นที่ 19 สำเร็จการศึกษาระดับปริญญาตรีรัฐประศาสนบัณฑิตจากโรงเรียนนายร้อยตำรวจ รุ่นที่ 35 เพื่อนร่วมรุ่นที่มีชื่อเสียง อาทิ พล.ต.ต.ปวีณ พงศ์สิรินทร์ อดีตรองผู้บัญชาการตำรวจภูธรภาค 8
วันที่ 5 ตุลาคม พ.ศ. 2558 พล.ต.อ.ศรีวราห์ได้รับโปรดเกล้าแต่งตั้งให้เป็นสมาชิกสภาขับเคลื่อนการปฏิรูปประเทศ
พล.ต.อ.ศรีวราห์ เป็นหัวหน้าชุดคลี่คลายคดีระเบิด เหตุระเบิดในกรุงเทพมหานคร พ.ศ. 2558 ต่อมาเมื่อ พล.ต.อ.จักรทิพย์ ชัยจินดา ดำรงตำแหน่งผู้บัญชาการตำรวจแห่งชาติจึงได้แต่งตั้ง พล.ต.ท.ศรีวราห์ รังสิพราหมณกุล ผู้ช่วยผู้บัญชาการตำรวจแห่งชาติ เป็นหัวหน้าพนักงานสอบสวนคดีระเบิดแยกราชประสงค์และท่าเรือสาทร
วันที่ 1 ตุลาคม พ.ศ. 2558 พล.ต.อ.ศรีวราห์ได้รับการแต่งตั้งให้ดำรงตำแหน่งรองผู้บัญชาการตำรวจแห่งชาติเพื่อเป็นการเยียวยา พล.ต.อ.ศรีวราห์ที่ได้รับการโยกย้ายตำแหน่งแบบไม่เป็นธรรม ภายหลังเกิดเหตุการณ์ระเบิดและวางเพลิงระหว่างวันที่ 11 สิงหาคม พ.ศ. 2559 ถึง 12 สิงหาคม พ.ศ. 2559 ใน 7 จังหวัด พล.ต.อ.ศรีวราห์ รังสิพราหมณกุล ได้รับมอบหมายให้เป็นหัวหน้าพนักงานสืบสวนสอบสวน
ปี พ.ศ. 2562 ทางคณะรัฐมนตรีได้มีมติแต่งตั้งให้เขาดำรงตำแหน่งที่ปรึกษานายกรัฐมนตรี
ชีวิตส่วนตัว

บิ๊กปู ปัจจุบันสมรสกับนางอรวรรณ รังสิพราหมณกุล มีบุตรด้วยกัน 2 คน คือ ร.อ.สัณห์ธีร์ รังสิพราหมณกุล (ชื่อเล่น: ปลั๊ก)และ นางสาวสุพรียา  รังสิพราหมณกุล (ชื่อเล่น: แป้ง)
อดีตเคยสมรสกับนางกัณมิตศิณี รังสิพราหมณกุล มีบุตรชายคนเดียว คือ พ.ต.ท.ธียาฌพัตท์ รังสิพราหมณกุล (ชื่อเล่น: พัช)
รางวัลที่ได้รับ

รางวัลเกียรติยศจักรดาว ปี 2561
เครื่องราชอิสริยาภรณ์

พ.ศ. 2559 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2536 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2562 –  เหรียญราชการชายแดน (ช.ด.)
พ.ศ. 2563 –  เหรียญจักรมาลา (ร.จ.ม.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
พสธร ทรงถาวรทวี

| พสธร ทรงถาวรทวี |
| --- | --- |
เกิด: 16 มกราคม พ.ศ. 2533 (35 ปี) พสธร ทรงถาวรทวี กรุงเทพมหานคร ประเทศไทย
ส่วนสูง: 180 เซนติเมตร
อาชีพ: นักแสดง นักร้อง
ปีที่แสดง: 2553-ปัจจุบัน
สังกัด: นักแสดงอิสระ (2555 - 2557)  ช่อง 7 เอชดี (2558–ปัจจุบัน)
พสธร ทรงถาวรทวี (ชื่อเล่น : เซินเจิ้น) เกิดเมื่อวันที่ 16 มกราคม พ.ศ. 2533 เป็นนักแสดงชาวไทยและนักร้อง เข้าสู่วงการบันเทิงจากการประกวดรายการเคพีเอ็น อวอร์ด ต่อมาประกวด Gen Wire Guys And Girl 2012 ชนะเลิศ และได้งานถ่ายแบบนิตยสารและแสดงมิวสิกวิดีโอ ก่อนแสดงละคร คู่ปรับฉบับหัวใจ เป็นเรื่องแรกในฐานะนักแสดงรับเชิญเรื่องแรก ปัจจุบันรับแสดงละครช่อง 7 เรื่อยมา
ประวัติ

พสธร ทรงถาวรทวี เกิดเมื่อวันที่ 16 มกราคม พ.ศ. 2533 จบมัธยมศึกษาจาก โรงเรียนนราธิวาส สำเร็จการศึกษาระดับปริญญาตรีที่คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
เริ่มเข้าวงการบันเทิงเคยเป็นผู้เข้าแข่งขันในรายการเคพีเอ็น อวอร์ด เป็นหนึ่งในผู้เข้ารอบ 20 คนสุดท้าย แต่สละสิทธิ์เพราะติดขัดเรื่องอยู่ระหว่างการศึกษา ต่อมา เขาได้เข้าเวทีการประกวด Gen Wire Guys And Girl 2012 ได้รางวัลชนะเลิศ มีผลงานแจ้งเกิดถ่ายแบบนิตยสารและมิวสิควิดีโอในปี 2555 และร่วมแสดงภาพยนตร์เรื่อง รักสุดท้ายป้ายหน้า ต่อมา เขาร่วมแสดงมิวสิควิดีโอเพลง "รักอยู่" ของอภิวัฒน์ พงษ์สวาท ในปี 2559 เขาลงนามสัญญาเป็นนักแสดงสังกัดช่อง 7 และมีผลงานละครเรื่องแรก คู่ปรับฉบับหัวใจ ในฐานะนักแสดงรับเชิญ ในปี 2560 เขาแสดงนำในละครเรื่อง ภูตสาวสื่อรัก เป็นเรื่องแรก และต่อมานำแสดงเรื่อง ลูกหลง  ปัจจุบันยังมีผลงานแสดงละครเรื่อยมา
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | บทบาท |
| --- | --- | --- |
| 2558 | คู่ปรับฉบับหัวใจ | รุ่นพี่นักศึกษาในมหาวิทยาลัย (รับเชิญ) |
| 2560 | ภูตสาวสื่อรัก | ดาบเติ้ล |
| 2560 | ลูกหลง | ไข่ |
| 2561 | รักหวานบ้านวุ่น | ฟิล์ม |
| 2561 | แม่สื่อปากร้าย ผู้ชายรสจัด | ตงตง |
| 2561 | คุณหนูเรือนเล็ก | ฤกษ์ (ภาคอดีต) (รับเชิญ) |
| 2562 | ปิศาจหรรษา | ปรมินทร์ ปราโมกข์ (มินทร์) |
| 2562 | รักนี้บุญรักษา | พีท |
| 2562 | ยามป่วนกวนหัวใจ | ต้า |
| 2563 | ตลาดบังเอิญรัก | มังคุด |
| 2564 | ฟ้า หิน ดิน ทราย | อำนาจ |
| 2564 | หลงกลิ่นจันทน์ | หลิว |
| 2565 | เข็มซ่อนปลาย | เจตน์ วัชรประภาส (รับเชิญ) |
| 2566 | มนตราตะเกียงเเก้ว | จักรภพ วรนาท |
| 2567 | ขวัญหล้า | ทรงวิทย์ |
| 2567 | รักซ่อนรส | พฤกษ์ |

รายชื่อผลงานในฐานะนักแสดงอิสระ
| ปี | เรื่อง | บทบาท | ออกอากาศทาง |
| --- | --- | --- | --- |
| 2555 | บันทึกกรรม ตอน บุญทันตา | แกงจืด | ช่อง3 |
| 2555 | Madame Mod Theatre ตอน จิ๋มใจร้ายกับคุณชายเทวดา | คุณชาย | ช่อง GTH ON AIR |
| 2555 | "Madame Mod Theatre ตอน รัก 7 ปี ดี 7 หน" | เขา | ช่อง GTH ON AIR |
| 2566 | เพื่อนพ่อแล้วไงเป็นที่รักได้ก็แล้วกัน Past-senger The series | โซดา | AIS PLAY |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2555 | ภาพยนตร์ รักสุดท้ายป้ายหน้า | อาร์ท |
| 2555 | ภาพยนตร์ ผีเข้า ผีออก | เซินเจิ้น |
ผลงาน > มิวสิควิดีโอ

เพลง รักอยู่ ศิลปิน หนึ่ง อภิวัฒน์ พงษ์สวาท
ผลงาน > ละครสั้น

ฟ้ามีตา (2558) ช่อง 7 ตอน ตัวตายตัวแทน ออกอากาศ วัน เสาร์ ที่ 31 ตุลาคม พ.ศ. 2558
ฟ้ามีตา (2559) ช่อง 7 รับบทเป็น นินจา ตอน คนชอบอวด ออกอากาศ วัน เสาร์ ที่ 30 เมษายน พ.ศ. 2559
ฟ้ามีตา (2560) ช่อง 7 รับบทเป็น นพ ตอน ซิ่งฝ่านรก ออกอากาศ วัน เสาร์ ที่ 13 พฤษภาคม พ.ศ. 2560
ฟ้ามีตา (2561) ช่อง 7 รับบทเป็น ขุน ตอน แสบลากไส้ ออกอากาศ วัน เสาร์ ที่ 24 มีนาคม พ.ศ. 2561
ฟ้ามีตา (2563) ช่อง 7 รับบทเป็น วิทยา ตอน ความลับของวิทยา ออกอากาศ วัน เสาร์ ที่ 29 กุมภาพันธ์ พ.ศ. 2563
ฟ้ามีตา (2565) ช่อง 7 รับบทเป็น เบียร์ ตอน เรื่องที่คาดไม่ถึง ออกอากาศ วัน เสาร์ ที่ 3 กันยายน พ.ศ. 2565
แหล่งข้อมูลอื่น

พสธร ทรงถาวรทวี ที่อินสตาแกรม
Club (เซินเจิ้น พสธร ทรงถาวรทวี) พสธร ทรงถาวรทวี ที่เฟซบุ๊ก
สเปซเอ็กซ์สตาร์ชิป (ยานอวกาศ)

| --- | --- |
สตาร์ชิปรุ่นต้นแบบ SN20 ที่พื้นที่ปล่อย; โครงสร้างสเตนเลสสตีลที่โดดเด่นสามารถมองเห็นได้ รวมถึงขอบของแผ่นป้องกันความร้อนสีเข้มที่ปกคลุมด้านตรงข้ามของยาน

ผู้ผลิต: สเปซเอ็กซ์
ประเทศ: สหรัฐอเมริกา
ผู้ดำเนินการ: สเปซเอ็กซ์
การใช้งาน: ขนส่งลูกเรือและสินค้าระหว่างดาวเคราะห์ เติมเชื้อเพลิงในอวกาศ การขนส่งแบบจุดต่อจุดบนโลก
เว็บไซต์: spacex.com/vehicles/starship
 

ข้อมูลจำเพาะ
ชนิดยานอวกาศ: นำกลับมาใช้ใหม่ได้, รองรับลูกเรือ
มวลขณะส่งยาน: ~1,300,000 kg (2,900,000 lb)
มวลแห้ง: ~100,000 kg (220,000 lb)
ความจุบรรทุก: 200,000 kg (440,000 lb) (ตามแผน)
ความจุลูกเรือ: สูงสุด 100 คน (ตามแผน)
ปริมาตร: 1,000 m3 (35,000 cu ft) (ตามแผน)
 

ขนาด
ความสูง: 50.3 m (165 ft)
เส้นผ่านศูนย์กลาง: 9 m (30 ft)
ความกว้างอาเรย์แสงอาทิตย์: 17 m (56 ft)
 

การผลิต
สถานะ: อยู่ระหว่างการพัฒนา
การส่งยาน: 6
ปลดระวาง: 3
ล้มเหลว: 1 (IFT-2)
สูญหาย: 2 (IFT-1, IFT-3)
เที่ยวบินแรก: 20 เมษายน ค.ศ. 2023
 

ยานอวกาศที่เกี่ยวข้อง
รูปแบบดัดแปลง: สตาร์ชิป HLS
บินด้วย: สเปซเอ็กซ์ซูเปอร์เฮฟวี
 

รายละเอียดทางเทคนิค
มวลเชื้อเพลิง: 1,200,000 kg (2,600,000 lb)
เครื่องยนต์: 3 × แรปเตอร์ 3 × แรปเตอร์สูญญากาศ
แรงส่ง: 12,300 kN (2,800,000 lbf)
แรงดลจำเพาะ: SL: 327 s (3.21 km/s) vac: 380 s (3.7 km/s)
เชื้อเพลิง: CH4 / LOX
 
สตาร์ชิป (อังกฤษ: Starship) เป็นยานอวกาศและขั้นที่สอง ที่อยู่ระหว่างการพัฒนาโดยสเปซเอ็กซ์บริษัทอวกาศของสหรัฐอเมริกา เมื่อติดตั้งบนบูสเตอร์ซูเปอร์เฮฟวี ยานทั้งสองส่วนนี้รวมกันกลายเป็นจรวดขนส่งหนักพิเศษรุ่นใหม่ของสเปซเอ็กซ์ ที่เรียกว่า สตาร์ชิป ยานอวกาศนี้ถูกออกแบบมาเพื่อขนส่งทั้งลูกเรือและสินค้าไปยังจุดหมายปลายทางที่หลากหลาย รวมถึงวงโคจรรอบโลก, ดวงจันทร์, และดาวอังคาร โดยสามารถนำกลับมาใช้ใหม่และลงจอดโดยใช้แรงขับเคลื่อนผ่านการยิงเครื่องยนต์เพื่อควบคุมการลงจอด โดยบนโลกสามารถลงจอดในอ้อมแขนของหอปล่อยยานหรือใช้ขาลงจอดเมื่ออยู่บนดาวเคราะห์ดวงอื่น ๆ สตาร์ชิปมีจุดประสงค์เพื่อรองรับการเดินทางในอวกาศระหว่างดาวเคราะห์ที่ยาวนาน พร้อมลูกเรือสูงสุด 100 คน และยังสามารถใช้ในการเดินทางแบบจุดต่อจุดบนโลก ทำให้สามารถเดินทางไปยังจุดหมายใดก็ได้บนโลกภายในเวลาน้อยกว่าหนึ่งชั่วโมง นอกจากนี้ยังสามารถใช้เป็นสถานีเติมเชื้อเพลิงให้กับยานสตาร์ชิปลำอื่น ๆ เพื่อให้สามารถเดินทางไปยังวงโคจรที่สูงขึ้นหรือจุดหมายในอวกาศอื่น ๆ อีลอน มัสก์ ซีอีโอของสเปซเอ็กซ์ ประมาณการณ์ในข้อความทวีตว่าจำเป็นต้องปล่อยยาน 8 ครั้งเพื่อเติมเชื้อเพลิงเต็มให้กับสตาร์ชิปในวงโคจรรอบโลกต่ำเพื่อให้สามารถเดินทางต่อไปได้
การพัฒนาเริ่มต้นในปี ค.ศ. 2012 เมื่อมัสก์อธิบายแผนการสร้างระบบจรวดที่นำกลับมาใช้ใหม่ได้พร้อมความสามารถที่มากกว่าฟอลคอน 9และฟอลคอนเฮฟวีที่อยู่ระหว่างการพัฒนา ระบบจรวดนี้มีการเปลี่ยนแปลงการออกแบบและชื่อเรียกหลายครั้ง เมื่อวันที่ 25 กรกฎาคม ค.ศ. 2019 รุ่นต้นแบบ สตาร์ฮอปเปอร์ ทำการบินสำเร็จเป็นครั้งแรกที่สเปซเอ็กซ์สตาร์เบส ใกล้โบคาชิกา รัฐเท็กซัส ในเดือนพฤษภาคม ค.ศ. 2021 รุ่นต้นแบบ SN15 กลายเป็นยานทดสอบขนาดเต็มลำแรกที่สามารถทะยานขึ้นและลงจอดได้สำเร็จ
ประเทศบรูไนในโอลิมปิก

| ประเทศบรูไน ในโอลิมปิก |
| --- | --- |

รหัสประเทศ: BRU
เอ็นโอซี: สภาโอลิมปิกแห่งชาติบรูไนดารุสซาลาม
เว็บไซต์: www.bruneiolympic.org
เหรียญ:  ทอง 0 เงิน 0 ทองแดง 0 รวม 0 
การเข้าร่วมในกีฬาฤดูร้อน
1988 1992 1996 2000 2004 2008 2012 2016 2020 2024
ประเทศบรูไน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศบรูไน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BRU
นับตั้งแต่ประเทศบรูไนส่งนักกีฬาเข้าร่วมการแข่งขันโอลิมปิกครั้งแรก นักกีฬาบรูไนยังไม่เคยได้รับเหรียญรางวัลจากกีฬาโอลิมปิก
สรุปเหรียญรางวัล

บทความหลัก: สรุปเหรียญรางวัลโอลิมปิกตลอดกาล
สรุปเหรียญรางวัล > โอลิมปิกฤดูร้อน

| ปีการแข่งขัน | นักกีฬา | ทอง | เงิน | ทองแดง | รวม | อันดับ |
| --- | --- | --- | --- | --- | --- | --- |
|  แอตแลนตา 1996 | 1 | 0 | 0 | 0 | 0 | − |
|  ซิดนีย์ 2000 | 2 | 0 | 0 | 0 | 0 | − |
|  เอเธนส์ 2004 | 1 | 0 | 0 | 0 | 0 | − |
|  ลอนดอน 2012 | 3 | 0 | 0 | 0 | 0 | − |
|  รีโอเดจาเนโร 2016 | 3 | 0 | 0 | 0 | 0 | − |
 โตเกียว 2020: เหตุการณ์ในอนาคต
 ปารีส 2024: เหตุการณ์ในอนาคต
 ลอสแอนเจลิส 2028: เหตุการณ์ในอนาคต
| รวม | รวม | 0 | 0 | 0 | 0 | - |
ดูเพิ่ม

ประเทศบรูไนในพาราลิมปิก
รายชื่อผู้เชิญธงชาติบรูไนในโอลิมปิก
รายชื่อนักกีฬาบรูไนที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค ก ประเทศและดินแดนที่เข้าร่วมแข่งขันกีฬาโอลิมปิก |
| --- | --- |
 ประเทศที่แข่งโอลิมปิกฤดูร้อน  ประเทศที่แข่งโอลิมปิกฤดูหนาว ประเทศเขตร้อน 
แอฟริกา:   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา (ฤดูร้อน • ฤดูหนาว)   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ (ฤดูร้อน • ฤดูหนาว)   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน  เกาหลี ( เกาหลีเหนือ  •   เกาหลีใต้  •  เกาหลี (รวมชาติ))   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี (ฤดูร้อน • ฤดูหนาว)   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย (ฤดูหนาว)   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   นักกีฬาอิสระ   นักกีฬาผู้ลี้ภัย 
อดีต:   ออสตราเลเชีย   โบฮีเมีย   อินเดียตะวันตก   ไต้หวัน   เชโกสโลวาเกีย  เยอรมนี ( เยอรมนีตะวันออก •  เยอรมนีตะวันตก •  เยอรมนี)   ทีมผสม   เนเธอร์แลนด์แอนทิลลีส   บอร์เนียวเหนือ  โรดีเชีย  รัสเซีย ( จักรวรรดิรัสเซีย •  สหภาพโซเวียต •  ทีมรวม •  นักกีฬาโอลิมปิกจากรัสเซีย •  อาร์โอซี)   ซาร์   เซอร์เบียและมอนเตเนโกร  เยเมน ( เยเมน •  เยเมนใต้)   ยูโกสลาเวีย
โรงเรียนจิตรลดา

| โรงเรียนจิตรลดา ในพระบรมราชูปถัมภ์ |
| --- | --- |
Chitralada School


ข้อมูล
ชื่ออื่น: CD
ประเภท: โรงเรียนเอกชน
สถาปนา: 10 มกราคม พ.ศ. 2498 (70 ปี 6 วัน)
ผู้อำนวยการ: ผศ. ดร. ยุวดี นาคะผดุงรัตน์
สี: เหลือง ฟ้า
คำขวัญ: "รักชาติ  ศาสนา พระมหากษัตริย์ มีวินัย ใฝ่ความรู้ คู่คุณธรรม"
เพลง: เพลงมาร์ชจิตรลดา
เว็บไซต์: http://www.chitraladaschool.ac.th/
โรงเรียนจิตรลดา ในพระบรมราชูปถัมภ์ (อังกฤษ: Chitralada School) เป็นโรงเรียนที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้จัดตั้งขึ้นในบริเวณพระตำหนักจิตรลดารโหฐาน สวนจิตรลดา พระราชวังดุสิต
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระบรมราโชบายให้โรงเรียนจิตรลดาได้ดำเนินงานมาโดยตลอด ต่อมาทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นองค์บริหาร โรงเรียนจึงได้รับสนองพระราโชบายในการจัดการศึกษาให้มีคุณภาพและมีประสิทธิภาพอย่างต่อเนื่อง โดยมีท่านผู้หญิงอังกาบ บุณยัษฐิติ ผู้จัดการและผู้อำนวยการโรงเรียนจิตรลดาในขณะนั้นเป็นผู้รับสนองพระราโชบายมาบริหารและดำเนินการ
โรงเรียนจิตรลดาได้รับการยอมรับว่าเป็น "the most exclusive school in Thailand"
ประวัติโรงเรียนจิตรลดา

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้จัดการศึกษาในระดับอนุบาลขึ้น ณ พระที่นั่งอุดรภาค ในพระที่นั่งอัมพรสถาน พระราชวังดุสิต ซึ่งในขณะนั้นเป็นที่ประทับของพระองค์และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 10 มกราคม พ.ศ. 2498 เนื่องด้วยขณะนั้น ทูลกระหม่อมหญิงอุบลรัตนราชกัญญา สิริวัฒนาพรรณวดี ขณะทรงดำรงพระอิสริยยศสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี ในขณะนั้น เจริญพระชนมายุพร้อมที่จะทรงพระอักษรได้ จึงได้พระกรุณาโปรดเกล้าฯ ให้เปิดโรงเรียน โดยมีพระอาจารย์คนแรกที่ถวาย ฯ การสอนเพียงคนเดียว คือ ดร.ทัศนีย์ อิศรเสนา ณ อยุธยา (ท่านผู้หญิงทัศนีย์ บุณยคุปต์) และทรงพระกรุณาโปรดเกล้าฯ ให้มีพระสหายร่วมศึกษาอีก 7 คน นับเป็นนักเรียนรุ่นแรกของโรงเรียนจิตรลดา
จากนั้นในเดือนกันยายน พ.ศ. 2499 เมื่อ สมเด็จพระเจ้าลูกยาเธอ เจ้าฟ้าวชิราลงกรณฯ หรือ พระบาทสมเด็จพระวชิรเกล้าเจ้าอยู่หัว เจริญพระชนมายุพอที่จะทรงพระอักษรได้ จึงได้โปรดเกล้าฯ ให้เพิ่มชั้นอนุบาลขึ้นอีกชั้นหนึ่ง และเพิ่มนักเรียนขึ้นอีก 4 คน เมื่อเดือนกันยายน พ.ศ. 2499 ต่อมาได้โปรดเกล้าฯ ให้รับพระอาจารย์เพิ่มอีกคนหนึ่งคือ นางสาวอังกาบ ประนิช (ท่านผู้หญิงอังกาบ บุณยัษฐิติ) ในเดือนกรกฎาคม พ.ศ. 2500 ซึ่งในขณะนั้นมีนักเรียนอนุบาล 2 ระดับ ระดับละ 8 คน
ในวันที่ 28 ตุลาคม พ.ศ. 2500 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินมาประทับ ณ พระตำหนักจิตรลดารโหฐาน พระราชวังดุสิต เป็นการถาวร จึงได้มีพระบรมราชโองการโปรดเกล้าฯ ให้สร้างอาคารเรียนถาวรในบริเวณพระตำหนักจิตรลดารโหฐาน พระราชวังดุสิต และพระราชทานนามโรงเรียนว่า "โรงเรียนจิตรลดา" และได้จดทะเบียนเป็นโรงเรียนราษฎร์ เมื่อเดือนตุลาคม พ.ศ. 2501 เปิดสอนนักเรียนตั้งแต่ชั้นอนุบาลศึกษาถึงประถมศึกษาปีที่ 4 ปีการศึกษา 2507 ได้ขออนุญาตกระทรวงศึกษาธิการขยายชั้นเรียนจนถึงชั้นมัธยมศึกษาตอนต้น และในปีการศึกษา 2511 ได้ขยายชั้นเรียนจนถึงมัธยมศึกษาตอนปลายมาจนถึงปัจจุบัน โดยรับนักเรียนทั่วไปตามกฎเกณฑ์ของโรงเรียนในแต่ละปีการศึกษา เป็นการเปิดโอกาสให้เด็กและเยาวชนทั่วไปได้เข้ามาเรียนโดยมิได้เลือกชั้นวรรณะ ตามพระบรมราโชวาท “ให้โรงเรียนรับนักเรียนทั่วไปโดยไม่จำกัดว่าจะต้องเป็นเชื้อพระวงศ์”
พระบรมวงศานุวงศ์ที่ทรงเป็นศิษย์ของโรงเรียนจิตรลดา

ทูลกระหม่อมหญิงอุบลรัตนราชกัญญา สิริวัฒนาพรรณวดี เลขประจำพระองค์ 1 นักเรียนจิตรลดารุ่นที่ 1
สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี เริ่มทรงพระอักษรชั้นอนุบาล 1 ณ พระที่นั่งอุดร ณ วันที่ 10 มกราคม 2498
พระบาทสมเด็จพระวชิรเกล้าเจ้าอยู่หัว เลขประจำพระองค์ 9 นักเรียนจิตรลดารุ่นที่ 2
สมเด็จพระเจ้าลูกยาเธอ เจ้าฟ้าวชิราลงกรณฯ เริ่มทรงพระอักษรในชั้นอนุบาล 1 ณ วันที่ 10 มกราคม 2499
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เลขประจำพระองค์ 28 นักเรียนจิตรลดารุ่นที่ 3
สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์ เริ่มทรงพระอักษร ณ วันที่ 2 ตุลาคม 2501
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เลขประจำพระองค์ 52 นักเรียนจิตรลดารุ่นที่ 5
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เริ่มทรงพระอักษร ณ วันที่ 2 กุมภาพันธ์ 2504
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เลขประจำพระองค์ 64 นักเรียนจิตรลดารุ่นที่ 5
หม่อมหลวงโสมสวลี กิติยากร เข้าเรียนในชั้นอนุบาล 1 เมื่อ วันที่ 10 กุมภาพันธ์ 2504
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เลขประจำพระองค์ 920 นักเรียนจิตรลดารุ่นที่ 27
พระเจ้าวรวงศ์เธอ พระองค์เจ้าสิริภาจุฑาภรณ์ เลขประจำพระองค์ 1334 นักเรียนจิตรลดารุ่นที่ 31
พระเจ้าหลานเธอ พระองค์เจ้าสิริภาจุฑาภรณ์ เสด็จมาทรงพระอักษรในระดับอนุบาล ณ วันที่ 24 มิถุนายน 2528
พระเจ้าวรวงศ์เธอ พระองค์เจ้าอทิตยาทรกิติคุณ เลขประจำพระองค์ 1538 นักเรียนจิตรลดารุ่นที่ 32
พระเจ้าหลานเธอ พระองค์เจ้าอทิตยาทรกิติคุณ เสด็จมาทรงพระอักษรในระดับอนุบาล ณ วันที่ 10 กรกฎาคม 2530
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เลขประจำพระองค์ 2282 นักเรียนจิตรลดารุ่นที่ 35
ประธานบริหารและผู้บริหารโรงเรียนจิตรลดาในปัจจุบัน

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์ประธานบริหาร
ผู้ช่วยศาสตราจารย์ ยุวดี นาคะผดุงรัตน์ ผู้จัดการและผู้อำนวยการ
นางสมสมร หนูมา รองผู้อำนวยการฝ่ายบริหารทั่วไป
หม่อมหลวงนลินทิพย์ เทวกุล รองผู้อำนวยการฝ่ายวิชาการระดับประถมศึกษา
นางสาวจรินทร์ทิพย์ วรกิจสวัสดิ์ รองผู้อำนวยการฝ่ายวิชาการระดับมัธยมศึกษา
นางชฏามาศ นพสุวรรณ รองผู้อำนวยการฝ่ายกิจการนักเรียนระดับประถมศึกษา
นางปานใจ ดวงวิจิตรกุล รองผู้อำนวยการฝ่ายกิจการนักเรียนระดับมัธยมศึกษา
นางคณัสนันท์ ผ่องพันธุ์งาม ผู้ช่วยผู้อำนวยการ (ดูแลงานบุคคล)
นางอาภรณ์ ตันสงวน ผู้ช่วยผู้อำนวยการ (ดูแลงานการเงิน บัญชี และ พัสดุ)
นางสาวกนกพร จรินทร์รัตนากร ผู้ช่วยผู้อำนวยการฝ่ายวิชาการระดับประถมศึกษา
นางนติยา ปัญญาเสวนมิตร ผู้ช่วยผู้อำนวยการฝ่ายกิจการนักเรียนระดับประถมศึกษา
นางจิราพร ลิ้มตระกูล ผู้ช่วยผู้อำนวยการฝ่ายกิจการนักเรียนระดับมัธยมศึกษา
นายธีรพล สาตราภัย ผู้ช่วยผู้อำนวยการ (ดูแลการบริหารจัดการทั่วไป ระดับอนุบาล)
นางสาวพรทิพย์ บุญเชิด ผู้ช่วยผู้อำนวยการ (ดูแลการบริหารจัดการทั่วไป ระดับประถมศึกษา)
นายพิทยา ตุลาธร ผู้ช่วยผู้อำนวยการ (ดูแลการบริหารจัดการทั่วไป ระดับมัธยมศึกษา)